**РЕГЛАМЕНТ ЗА ПРОВЕЖДАНЕ НА**

**НАЦИОНАЛЕН КОНКУРС ЗА ЕСЕ НА СОЦИАЛНО-ИКОНОМИЧЕСКА ТЕМА**

**ЗА ПРИЕМ В**

**СПЕЦИАЛНОСТ „СОЦИОЛОГИЯ” В УНСС**

1. Конкурсът за есе е за прием в ОКС „Бакалавър“, професионално направление „Социология, антропология и науки за културата“, специалност „Социология“.

2. В конкурса могат да участват ученици, завършващи средно образование през учебната 2023-2024 (ученици в 12 клас).

3. На първенците от конкурса се признава оценка Отличен (6.00) за резултат от конкурсен изпит в УНСС за професионално направление „Социология, антропология и науки за културата“, специалност „Социология“.

4. Участниците в конкурса разработват есе съгласно „Указания за разработване на есе на социално-икономическа тема“ (вж. „Указания за разработване на есе на социално-икономическа тема”, качени [тук](https://departments.unwe.bg/soc/bg/pages/10485/%D1%83%D0%BA%D0%B0%D0%B7%D0%B0%D0%BD%D0%B8%D1%8F-%D0%B7%D0%B0-%D1%80%D0%B0%D0%B7%D1%80%D0%B0%D0%B1%D0%BE%D1%82%D0%B2%D0%B0%D0%BD%D0%B5-%D0%BD%D0%B0-%D0%B5%D1%81%D0%B5-%D0%B8-%D1%84%D0%BE%D1%80%D0%BC%D1%83%EF%BF%BD%25b)), приети от Ректорския съвет на УНСС.

5. Конкурсът се провежда в два кръга. Подаването на есета за участие в първи кръг приключва на 31.03.2024 г. Подаването на есета за участие във втори кръг завършва на 31.05.2024 г.

6. Участието в първи кръг не изключва възможност за участие във втория.

7. Темите за разработване на есе за участие в Национален конкурс за есе на социално-икономическа тема '2024 са:

**1. Младите хора в дигиталното общество**

**2. Власт и (не)доверие**

8. Кандидатите избират една от посочените теми, по която разработват есе.

9. Есетата се изпращат чрез попълнен формуляр на електронен адрес: esociology40@unwe.bg за първият кръг до 31.03.2024 г., за вторият кръг до 31.05.2024 г.

10. Участниците в конкурса трябва да изпратят заедно с есето декларация (образец на декларацията е качена [тук](https://departments.unwe.bg/soc/bg/pages/10485/%D1%83%D0%BA%D0%B0%D0%B7%D0%B0%D0%BD%D0%B8%D1%8F-%D0%B7%D0%B0-%D1%80%D0%B0%D0%B7%D1%80%D0%B0%D0%B1%D0%BE%D1%82%D0%B2%D0%B0%D0%BD%D0%B5-%D0%BD%D0%B0-%D0%B5%D1%81%D0%B5-%D0%B8-%D1%84%D0%BE%D1%80%D0%BC%D1%83%EF%BF%BD%25b)), че завършват средното си образование през учебната 2023/2024 г. и да посочат училището, в което се обучават.

11. Оценяването на есетата се извършва от комисия по предложение на декана на Общоикономически факултет, утвърдена от заместник-ректора по учебната дейност.

12. Комисията оценява всички изпратени есета по критерии:

* ясно формулирана авторова теза в съответствие с избраната тема;
* целенасочена и задълбочена аргументация;
* структурираност на изложението;
* стилова и езикова грамотност.

13. Комисията изготвя протокол за резултатите от оценяването и предложения за съставяне на предварителен списък на първенците в конкурса в срок до 20.04.2024 г. за участниците в първи тур и до 20.06.2024 г. – за участвалите във втори тур.

14. Резултатите от конкурса се публикуват на страницата на УНСС.

15. На първенците в конкурса се издава сертификат с резултата от конкурса за признаване на оценка Отличен (6.00) за резултат от конкурсен изпит в УНСС за професионално направление „Социология, антропология и науки за културата“, специалност „Социология”.

16. Сертификатът се представя от кандидат-студента при подаване на документи за класиране в УНСС.

17. Включването в конкурса не ограничава възможностите за участие в предварителните и редовната кандидатстудентски кампании на УНСС.

18. Ако кандидатите желаят да кандидатстват и за други специалности, могат да участват в класирането по реда, установен от Правилника за прием на студенти в ОКС „Бакалавър” в УНСС.

19. По условията на Регламента за провеждане на Национален конкурс за есе на социално-икономическа тема и в съответствие с Правилник за приемане на студенти в ОКС „Бакалавър” в УНСС през учебната 2024-2025 г. нямат право да участват в Националния конкурс:

* чуждестранни граждани от страни извън ЕС;
* лица, които излежават присъди към началото на учебната година.

20. Първенците в конкурса, на които е издаден сертификат, не се освобождават от такси при кандидатстване и от задължението да подадат документи за участие в класирането, към които прилагат получения сертификат с призната оценка Отличен (6) от кандидатстудентски изпит.